ที่ นร 1006/ว 16 สํานักงาน ก.พ. ถนนติวานนท์ จังหวัดนนทบุรี 1100028 กรกฎาคม 2558 เรื่อง การบริหารงานบุคคลในจังหวัดชายแดนภาคใต้เรียน (เวียนกระทรวง กรม และจังหวัด)อ้างถึง 1. หนังสือสํานักงาน ก.พ. ที่ นร 1006/ว 1 ลงวันที่ 14 มีนาคม 25512. หนังสือสํานักงาน ก.พ. ที่ นร 1006/ว 7 ลงวันที่ 6 มีนาคม 25523. หนังสือสํานักงาน ก.พ. ที่ นร 0711/ว 12 ลงวันที่ 1 ตุลาคม 25334. หนังสือสํานักงาน ก.พ. ที่ นร 1004/ว 5 ลงวันที่ 5 มีนาคม 2556อื่นๆ - ตามหนังสือที่อ้างถึง 1 และ 2 ก.พ. ได้กําหนดหลักเกณฑ์การบริหารงานบุคคลสําหรับข้าราชการพลเรือนสามัญซึ่งได้รับคําสั่งจากทางราชการให้ปฏิบัติงานในหน้าที่ประจําในจังหวัดชายแดนภาคใต้เป็นกรณีพิเศษ นั้น บัดนี้ ก.พ. พิจารณาแล้วเห็นว่า เพื่อแก้ไขปัญหาอุปสรรคในการบริหารทรัพยากรบุคคลในจังหวัดชายแดนภาคใต้ของส่วนราชการ และเพื่อสร้างขวัญ กําลังใจ และแรงจูงใจให้แก่ข้าราชการพลเรือนสามัญ ที่ได้รับคําสั่งจากทางราชการให้ปฏิบัติงานในหน้าที่ประจําในจังหวัดชายแดนภาคใต้ ซึ่งต้องปฏิบัติงานในสถานการณ์ที่ไม่ปกติ จึงอาศัยอํานาจตามมาตรา 8 (3) และมาตรา 132 วรรคสอง แห่งพระราชบัญญัติระเบียบข้าราชการพลเรือน พ.ศ. 2551 กําหนดหลักเกณฑ์ วิธีการ และเงื่อนไขการแต่งตั้งข้าราชการพลเรือนสามัญผู้ดํารงตําแหน่งประเภททั่วไป ไปแต่งตั้งให้ดํารงตําแหน่งประเภทวิชาการ สําหรับพื้นที่ 4 จังหวัดชายแดนภาคใต้ คือ จังหวัดปัตตานี จังหวัดยะลา จังหวัดนราธิวาส และจังหวัดสตูล และใน 4 อําเภอของจังหวัดสงขลา คือ อําเภอจะนะ อําเภอเทพา อําเภอนาทวี และอําเภอสะบ้าย้อย เพื่อให้ส่วนราชการใช้ถือปฏิบัติเพิ่มเติม ดังนี้ 1. ส่วนราชการสามารถพิจารณาแต่งตั้งข้าราชการพลเรือนสามัญที่ดํารงตําแหน่งประเภททั่วไป ระดับชํานาญงาน ที่มีคุณวุฒิตรงตามคุณสมบัติเฉพาะสําหรับตําแหน่งประเภทวิชาการ แต่มีคุณสมบัติต่างไปจากคุณสมบัติเฉพาะสําหรับตําแหน่งประเภทวิชาการ ระดับชํานาญการ ในส่วนของการดํารงตําแหน่งประเภทวิชาการ ระดับปฏิบัติการ ให้ดํารงตําแหน่งประเภทวิชาการ ระดับชํานาญการ ได้ โดยไม่ต้องดําเนินการตามหนังสือที่อ้างถึง 3 แต่ให้จัดทําข้อเสนอแนวคิด วิธีการพัฒนา/การแก้ปัญหางานที่ดําเนินการอยู่ในพื้นที่ให้มีคุณภาพและประสิทธิภาพยิ่งขึ้น มาประกอบการพิจารณาด้วย ทั้งนี้ ผู้นั้นต้องมีคุณสมบัติประการอื่น ได้แก่ ใบอนุญาตประกอบวิชาชีพ และ/หรือมีคุณวุฒิเพิ่มเติมตามที่ ก.พ. กําหนด (ถ้ามี) ด้วย 2. ส่วนราชการสามารถพิจารณาแต่งตั้งข้าราชการพลเรือนสามัญที่ดํารงตําแหน่งประเภททั่วไป ระดับปฏิบัติงาน ไปดํารงตําแหน่งประเภทวิชาการ ระดับปฏิบัติการ ได้ โดยข้าราชการผู้นั้นจะต้องมีผลการสอบแข่งขันได้ในสายงานที่จะแต่งตั้ง หรือมีผลการคัดเลือกในสายงานที่จะแต่งตั้งตามหนังสือที่อ้างถึง 4 ด้วย โดยไม่ต้องรอให้ถือลําดับที่เรียกบรรจุก่อน ทั้งนี้ การดําเนินการตามข้อ 1 และข้อ 2 ต้องอยู่ภายใต้เงื่อนไข ดังนี้ 1) ข้าราชการที่จะได้รับแต่งตั้งให้ดํารงตําแหน่ง จะต้องเป็นผู้ที่ปฏิบัติงานในพื้นที่ 4 จังหวัดชายแดนภาคใต้ คือ จังหวัดปัตตานี จังหวัดยะลา จังหวัดนราธิวาส และจังหวัดสตูล หรือปฏิบัติงานในพื้นที่ 4 อําเภอของจังหวัดสงขลา คือ อําเภอจะนะ อําเภอเทพา อําเภอนาทวี และอําเภอสะบ้าย้อย ติดต่อกันมาเป็นเวลาไม่น้อยกว่า 5 ปี 2) ส่วนราชการต้องมีตําแหน่งที่จะแต่งตั้ง และให้สามารถดําเนินการไปจนกว่ากฎ ก.พ. ว่าด้วยการย้าย การโอน หรือการเลื่อนข้าราชการพลเรือนสามัญ ซึ่งออกตามความในมาตรา 63 แห่งพระราชบัญญัติระเบียบข้าราชการพลเรือน พ.ศ. 2551 จะใช้บังคับ 3) เมื่อข้าราชการผู้ใดได้รับแต่งตั้งให้ดํารงตําแหน่งแล้วผู้นั้นจะต้องอยู่ปฏิบัติงานในพื้นที่ต่อไปเป็นเวลาไม่น้อยกว่า 2 ปี เว้นแต่มีเหตุผลความจําเป็นเป็นพิเศษ จึงเรียนมาเพื่อโปรดทราบและถือปฏิบัติต่อไป ทั้งนี้ ได้แจ้งให้กรมและจังหวัดต่าง ๆ ทราบด้วยแล้วผู้มีอํานาจลงนาม - ขอแสดงความนับถือ (นายนนทิกร กาญจนะจิตรา)เลขาธิการ ก.พ.อื่นๆ - สํานักตรวจสอบและประเมินผลกําลังคนโทร. 0 2547 1000 ต่อ 6307 และ 6704โทรสาร 0 2547 1603